Official Journal L 327 , 30/12/1995 P. 0021 - 0028



Ftehim fil-għamla ta' skambju ta' ittri bejn il-Komunità Ewropea u r-Renju tan-Norveġja li jirrigwarda ċerti prodotti agrikoli L-ISKAMBJU TA' ITTRI NRU 1 L-Ittra Nru 1 Brussel,… Sinjur, Għandi l-unur nirreferi għall-Ftehim fil-għamla ta' skambju ta' ittri tas-16 ta' April 1973, l-14 ta' Lulju 1986 u t-2 ta' Mejju 1992 bejn il-Komunità Ekonomika Ewropea u r-Renju tan-Norveġja li jirrigwardaw ċerti prodotti agrikoli u għan-negozjati li saru bejn iż-żewġ partijiet bil-ħsieb li jiġu addattati dawn l-iskambji ta' ittri msemmija u jiġu stabbiliti arranġamenti kummerċjali għal ċerti prodotti agrikoli, fl-ispirtu ta' l-Artikolu 15 tal-Ftehim dwar il-Kummerċ Ħieles bejn in-Norveġja u l-KEE, wara l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja ma' l-Unjoni Ewropea. Jiena hawnhekk nikkonferma illi r-riżultati tan-negozjati kienu kif ġej: 1. In-Norveġja u l-Komunità jaqblu illi, mill-1 ta' Jannar 1995, il-konċessjonijiet reċiproċi skond l-iskambju ta' ittri msemmi hawn fuq għandhom jiġu estiżi għall-Kommunità mkabbra. 2. In-Norveġja u l-Komunità jaqblu li jikkonkludu arranġament ġdid għall-kummerċ reċiproku tagħhom fil-ġobon. It-test ta' dan l-arranġament huwa ddikjarat fl-Anness I ma' hawn. 3. Mill-1 ta' Jannar 1995 il-Komunità trid tiftaħ għan-Norveġja l-kwoti annwali tat-tariffa ddikjarati fl-Anness II ma' hawn. 4. Mill-1 ta' Jannar 1995 in-Norveġja trid tiftaħ għall-Komunità l-kwoti annwali tat-tariffa ddikjarati fl-Anness III ma' hawn. 5. Rigward l-importazzjonijiet tal-ħuxlief li jidħol fl-intestatura ex 1214.90, in-Norveġja tindaħal li tapplika l-arranġamenti tagħha ta' l-importazzjonijiet fuq il-prinċipju ta' "min jiġi l-ewwel jinqeda l-ewwel'." 6. Ir-regoli ta' l-oriġini sabiex jiġu applikati l-kwoti riferiti fil-punti 2, 3 u 4 ta' hawn fuq huma ddikjarati fl-Anness IV ma' hawn. Dan l-iskambju ta' ittri jrid jiġi approvat mill-Partijiet Kontraenti skond il-proċeduri normali tagħhom. Inkun obbligat jekk inti tikkonferma l-qbil tiegħek mal-kontenut ta' din l-ittra. Sinjur, jekk jogħġbok, aċċetta l-assigurazzjoni ta' l-ogħla konsiderazzjoni tiegħi. Għall-Gvern tar-Renju tan-Norveġja L-Ittra Nru 2 Brussel,… Sinjur, Għandi l-unur ingħarrfek illi rċevejt l-ittra tiegħek bid-data ta' llum li tinqara kif ġej: "Għandi l-unur nirreferi għall-Ftehim fil-għamla ta' skambju ta' ittri tas-16 ta' April 1973, l-14 ta' Lulju 1986 u t-2 ta' Mejju 1992 bejn il-Komunità Ekonomika Ewropea u r-Renju tan-Norveġja li jirrigwardaw ċerti prodotti agrikoli u għan-negozjati li saru bejn iż-żewġ partijiet bil-ħsieb li jiġu addattati dawn l-iskambji ta' ittri msemmija u jiġu stabbiliti arranġamenti kummerċjali għal ċerti prodotti agrikolu, fl-ispirtu ta' l-Artikolu 15 tal-Ftehim dwar il-Kummerċ Ħieles bejn in-Norveġja u l-KEE, wara l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja ma' l-Unjoni Ewropea. Jiena hawnhekk nikkonferma illi r-riżultati tan-negozjati kienu kif ġej: 1. In-Norveġja u l-Komunità jaqblu illi, mill-1 ta' Jannar 1995, il-konċessjonijiet reċiproċi skond l-iskambju ta' ittri msemmija hawn fuq għandhom jiġu estiżi għall-Kommunità magħmula ikbar. 2. In-Norveġja u l-Komunità jaqblu li jikkonkludu arranġament ġdid għall-kummerċ reċiproku tagħhom fil-ġobon. It-test ta' dan l-arranġament huwa ddikjarat fl-Anness I ma' hawn. 3. Mill-1 ta' Jannar 1995 il-Komunità trid tiftaħ għan-Norveġja l-kwoti annwali tat-tariffa ddikjarati fl-Anness II ma' hawn. 4. Mill-1 ta' Jannar 1995 in-Norveġja trid tiftaħ għall-Komunità l-kwoti annwali tat-tariffa ddikjarati fl-Anness III ma' hawn. 5. Rigward l-importazzjonijiet tal-ħuxlief li jidħol fl-intestatura ex 1214.90, in-Norveġja tindaħal li tapplika l-arranġamenti tagħha ta' l-importazzjonijiet fuq il-prinċipju ta' "min jiġi l-ewwel jinqeda l-ewwel." 6. Ir-regoli ta' l-oriġini sabiex jiġu applikati l-kwoti riferiti fil-punti 2, 3 u 4 ta' hawn fuq huma ddikjarati fl-Anness IV ma' hawn. Dan l-iskambju ta' ittri jrid jiġi approvat mill-Partijiet Kontraenti skond il-proċeduri normali tagħhom. Inkun obbligat jekk inti tikkonferma l-qbil tiegħek mal-kontenut ta' din l-ittra." Għandi l-unur li nikkonferma illi l-Komunità tiegħi jaqbel mal-kontenut ta' l-ittra tiegħek. Sinjur, jekk jogħġbok, aċċetta l-assigurazzjoni ta' l-ogħla konsiderazzjoni tiegħi. Għall-Kunsill ta' l-Unjoni Ewropea -------------------------------------------------- ANNESS I ARRANĠAMENT Bejn il-Komunità Ewropea u r-Renju tan-Norveġja dwar kummerċ reċiproku fil-ġobon Bil-għan li jiġi mħeġġeġ l-iżvilupp armonjuż tal-kummerċ ta' prodotti agrikoli u waqt li jitqiesu d-diskussjonijiet li seħħew bil-għan li jiġu adottati l-konċessjonijiet bilaterali agrikoli tagħhom wara l-adeżjoni ta' l-Awstrija, tal-Finlandja u ta' l-Isvezja ma' l-Unjoni Ewropea, il-Komunità Ewropea u r-Renju tan-Norveġja qablu li jikkonkludu arranġament ġdid b'effett mill-1 ta' Jannar 1995 dwar il-kummerċ reċiproku tagħhom fil-ġobon [1]. Minħabba l-interess komuni tal-Komunità u tan-Norveġja li joffru lill-konsumatur, b'addizzjoni mal-ġobon prodott lokalment, tipi ta' ġobon importat, id-disposizzjonijiet ta' dan l-arranġament jaqraw kif ġej: 1. Id-dazji fuq l-importazzjoni fuq il-kwantitajiet annwali ta' ġobon stabbiliti hawn taħt ma jistgħux jaqbżu l-livelli li ġejjin: (a) ma' importazzjoni fil-Komunità (esklużi Spanja u l-Portugall): Ġobon kopert bil-kodiċi NM 0406, li joriġina fin-Norveġja u akkumpanjat minn ċertifikat approvat [2]: | Kwantità annwali (tunnellati) | Dazju fuq l-importazzjoni (ECU/100 kg) | Jarlsberg, b'kontenut minimu ta' xaħam ta' 45 %, bil-piż, b'sustanza niexfa u b'kontenut bil-piż ta' sustanza niexfa ta' mhux inqas minn 56 %, b'maturità li mhiex inqas minn 3 xhur:ġobon sħiħ bil-qoxra [3], li jiżen minn 8 kg sa 12-il kgf'blokki rettangolari ta' piż nett mhux superjuri għal 7 kg [4]biċċiet ippakkjati taħt vakju jew gas inerti, b'piż nett ta' mhux inqas minn 150 g imma li ma jaqbiżx 1 kg [4]Ridder, b'kontenut minimu ta' xaħam ta' 60 %, bil-piż, b'sustanza niexfa u b'maturità li mhiex inqas minn 4 ġimgħat:ġobon sħiħ bil-qoxra [3], li jiżen minn 1 kg sa 2 kgbiċċiet ippakkjati taħt vakju jew gas inerti, b'qoxra fuq ta' l-inqas naħa waħda [3], b'piż nett ta' mhux inqas minn 150 g [4] | 2263 | 66.41 | Ġobon tax-xorrox | 357 | 7.50 | (b) ma' importazzjoni fin-Norveġja: | Kwantità annwali (tunnellati) | Dazju fuq l-importazzjoni (Nkr/kg) | Ġban ta' kull tip u varjetajiet, li joriġinaw fil-Komunità | 2560 | 1.20 | 2. In-Norveġja se tieħu l-passi meħtieġa sabiex: - tillimita l-ħruġ taċ-ċertifikati msemmija fil-(1)(a) għall-kwantitajiet miftiehma f'dan l-arranġament; - tiżgura li s-sistema awtonoma ta' l-allokazzjoni tal-liċenza ta' importazzjoni se tiġi ġestita billi jitqiesu l-ħtiġiet tas-suq u b'tali mod li l-importazzjoni tista' seħħ regolarment u li l-kwantitajiet miftiehma għall-importazzjoni fin-Norveġja mill-Komunità jistgħu jiġu effettivament importati. 3. Il-Komunità u n-Norveġja se jieħdu l-passi sabiex jiżguraw li l-benefiċċji li huma jawtorizzaw lil xulxin ma jiġux imfixkla minn miżuri oħrajn ta' importazzjoni. 4. Il-Komunità u n-Norveġja se jintrabu, kull parti għaliha, li jiżguraw li l-prezzijiet li jintalbu mill-esportaturi tagħhom mhumiex tali li joħolqu diffikultajiet fuq is-suq tal-pajjiż li qed jimporta. Huma jaqblu, f'dan ir-rigward, li jagħmlu skambju ta' informazzjoni, f'intervalli regolari, dwar kwotazzjoni ta' prezzijiet u kull informazzjoni oħra tajba dwar is-suq ta' ġban lokali u dawk importati. Jekk jinħolqu diffikultajiet dwar il-prezzijiet mitluba, għandhom jinżammu konsultazzjonijiet fuq talba ta' kwalunkwe parti, kemm jista' jkun malajr, bil-għan li jiġu adottati l-miżuri korrettivi approprjati. 5. Il-konsultazzjonijiet jinżammu fuq talba ta' kwalunkwe parti dwar kwalunkwe kwistjoni dwar it-tħaddim ta' dan l-arranġament. Iż-żewġ partijiet jistgħu, bi qbil komuni, ibiddluh b'referenza b'mod partikolari għat-tendenza fil-prezzijiet tas-suq, fil-produzzjoni, fil-marketing jew fil-konsum ta' ġban prodotti lokalment jew dawk importati. 6. Dan l-arranġament għandu japplika, fuq naħa, għat-territorji li fihom hu applikat it-Trattat li jistabbilixxi l-Komunità Ewropea u skond il-kondizzjonijiet stabbiliti f'dak it-Trattat, u fuq in-naħa l-oħra, fit-territorju tar-Renju tan-Norveġja. 7. Dan l-arranġament għandu jibdel l-arranġament bejn il-Komunità Ekonomika Ewropea u r-Renju tan-Norveġja dwar kummerċ reċiproku fil-ġobon, iffirmat fit-2 ta' Mejju, 1992. [1] Dan l-arranġament hu mingħajr preġudizzju għal punt 3 ta' l-iskambju ta' ittri dwar il-kummerċ reċiproku tal-ġobon iffirmat fl-14 ta' Lulju 1986 bejn il-Komunità u n-Norveġja wara l-adeżjoni ta' Spanja u l-Portugall. [2] Iċ-ċertifikat se jinħareġ minn "Norske Meierier" (mħaleb Norveġiżi) [3] L-espressjoni "ġobon sħiħ bil-qoxra" tfisser ġban bil-forma konvenzjonali ċilindrika ċatta. Għall-iskopijiet ta' dawn id-disposizzjonijiet, il-qoxra tfisser kif ġej: il-qoxra ta' dawn il-ġban hi s-saff ta' barra fformat mill-ġobon stess, li għandha konsistenza aktar solida b'mod ċar u kulur aktar skur b'mod ċar. [4] Il-kliem fuq l-imballaġġ għandu jkun tali li l-konsumatur ikun jista' jagħraf dan il-ġobon. -------------------------------------------------- ANNESS II Kwoti ta' tariffi annwali awtorizzati mill-Komunità Ewropea lir-Renju tan-Norveġja Kodiċi NM | Deskrizzjoni | Kwantità (tunnellati) | Rata ta' dazju | 15041010 | Żjut tal-fwied tal-ħuta u l-porzjonijiet tagħhom, b'kontenut tal-Vitamina A li ma jaqbiżx 2500 IU/g | 103 | xejn | 15042010 | Porzjonijiet solidi ta' xaħam u żjut tal-ħuta, differenti miż-żjut tal-fwied | 384 | xejn | ex15161090 | Xaħam u żjut ta' l-animali u l-porzjonijiet tagħhom, miksuba totalment mill-ħut jew minn mammali tal-baħar, bil-massa | 5141 | xejn | ex23099031 | Ikel tal-ħut | 1177 | xejn | -------------------------------------------------- ANNESS III Kwoti ta' tariffi annwali awtorizzati mir-Renju tan-Norveġja għall-Komunità Ewropea Posizjoni ta' tariffi Norveġiżi | Deskrizzjoni | Kwantità (tunnellati) | Rata ta' dazju (Nkr/kg) | 0407001104070019 | Bajd tat-tjur, fil-qoxra, ta' l-ispeċi Gallus domesticus | 290 | Xejn Xejn | 0511991105119921 | Demm ta' l-annimal fi trab | 300 | Xejn | 12092300 | Żerriegħa fescue | 75 | Xejn | 12092400 | Żerriegħa blue grass tal-Kentucky | 50 | Xejn | 16024910 | Krisp tal-bejken ( puffy bacon rind imsajjar fil-forn) | 50 | 1,40 | -------------------------------------------------- ANNESS IV Regoli ta' oriġini 1. Id-disposizzjonijiet tal-Protokoll 3 għall-Ftehim bejn il-Komunità Ekonomika Ewropea u r-Renju tan-Norveġja dwar id-definizzjoni tal-kunċett ta' "prodotti li joriġinaw" u l-metodi ta' koperazzjoni amministrattiva kif l-aħħar emendata bid-Deċiżjoni Nru 1/94 tal-Kumitat Konġunt KE-Norveġja tat-8 ta' Marzu 1994 [1] għandhom japplikaw mutatis mutandis għall-prodotti msemmija fl-Annessi I, II u III. 2. Ir-regoli speċifiċi, li għadhom mhux imsemmija fl-Anness II għall-imsemmi Protokoll 3, dwar it-tħaddim jew l-ipproċessar li għandhom jitwettqu fuq materjali li ma joriġinawx użati fil-manifattura tal-prodotti in kwistjoni sabiex dawn il-prodotti jkollhom in-natura ta' prodotti li joriġinaw, huma dawn li ġejjin: Intestatura AS | Deskrizzjoni | Xogħol jew proċessar imwettaq fuq il-materjali li ma joriġinawx sabiex jagħtu status li joriġina | (1) | (2) | (3) | ex 0406 | Ġobon | Manifattura fejn il-materjali kollha użati fil-Kapitolu 4 għandhom ikunu miksuba totalment | 0407 | Bajd tat-tjur, fil-qoxra | Manifattura fejn il-bajd kollu tat-tjur użati fil-Kapitolu 4 għandhom ikunu miksuba totalment | ex 0511 | Demm ta' l-annimal fi trab | Manifattura fejn il-materjali kollha użati fil-Kapitolu 5 għandhom ikunu miksuba totalment | ex 1209 | Żerriegħa | Manifattura fejn il-materjali kollha użati fil-Kapitolu 12 għandhom ikunu miksuba totalment | ex 1504 | Żjut tal-fwied tal-ħuta u l-porzjonijiet tagħhom, b'kontenut tal-Vitamin A li ma jaqbiżx 2500 IU/g | Manifattura fejn il-materjali kollha użati fil-Kapitolu 3 għandhom ikunu miksuba totalment | Porzjonijiet solidi ta' xaħam u żjut tal-ħuta, differenti miż-żjut tal-fwied | Manifattura minn materjali ta' kwalunkwe intestatura inkluż materjali oħrajn ta' l-intestatura Nru 1504 | ex 1516 | Xaħam u żjut ta' l-animali u l-porzjonijiet tagħhom, miksuba totalment mill-ħut jew minn mammali tal-baħar | Manifattura fejn il-materjali kollha użati fil-Kapitoli 2 u 3 għandhom ikunu miksuba totalment | ex 1602 | Krisp tal-bejken | Manifattura minn animali tal-Kapitolu 11 | ex 2309 | Ikel tal-ħut | Manifattura fejn: iċ-ċereali, iz-zokkor jew il-ġulepp, il-laħam jew il-ħalib kollha użati għandhom ikunu diġà li joriġinaw, uil-materjali kollha użati tal-Kapitolu 3 għandhom ikunu miksuba totalment | [1] ĠU Nru L. 204, tas-6.8.1994, p. 90. -------------------------------------------------- Skambju ta' Ittri Nru 2 Ittra Nru 1 Brussel,… Sinjur, Għandi l-unur nirreferi għall-arranġament bejn il-Komunità Ekonomika Ewropea u r-Renju tan-Norveġja dwar il-kummerċ reċiproku fil-ġobon u għan-negozjati li seħħew bil-għan li jiġi aġġustat dak l-arranġament wara l-adeżjoni ta' l-Awstrija, tal-Finlandja u ta' l-Isvezja ma' l-Unjoni Ewropea. F'dan ir-rigward, jien nikkonferma li n-Norveġja taċċetta r-responsabbiltajiet li ġejjin: 1. Bla ħsara għal limitu ta' 200 tunnellata ġobon, in-Norveġja tiċħad id-disposizzjonijiet ta' l-ittra tagħha tal-11 ta' April 1983 fejn fiha rriservat id-dritt li tirrestrinġi l-importazzjoni ta' ċertu ġobon mill-Komunità. 2. In-Norveġja tirrikonoxxi li l-bidla fl-arranġamenti ta' l-importazzjoni għall-ġobon fil-Gżejjer Kanari mill-1 ta' Lulju 1992, li affetwaw l-esportazzjoni tradizzjonali min-Norveġja, ittieħdet totalment f'konsiderazzjoni taħt l-arranġament il-ġdid. Taħt dawn iċ-ċirkostanzi, in-Norveġja tiċħad kwalunkwe kumpens ieħor għal ġban li mhumiex koperti mill-Ftehim bejn il-Komunità u n-Norveġja ta' l-14 ta' Lulju 1986 li ġie konkluż wara l-adeżjoni ta' Spanja mal-Komunitajiet Ewropej. Sinjur, jekk jogħġbok, aċċetta l-assigurazzjoni ta' l-ogħla konsiderazzjoni tiegħi. Għall-Gvern tar-Renju tan-Norveġja Ittra Nru 2 Brussel,… Sinjur, Għandi l-unur nirrikonoxxi riċevuta ta' l-ittra tiegħek bid-data tal-lum li taqra kif ġej: "Għandi l-unur nirreferi għall-arranġament bejn il-Komunità Ekonomika Ewropea u r-Renju tan-Norveġja dwar il-kummerċ reċiproku fil-ġobon u għan-negozjati li seħħew bil-għan li jiġi aġġustat dak l-arranġament wara l-adeżjoni ta' l-Awstrija, tal-Finlandja u ta' l-Isvezja ma' l-Unjoni Ewropea. F'dan ir-rigward, jien nikkonferma li n-Norveġja taċċetta r-responsabbiltajiet li ġejjin: 1. Bla ħsara għal limitu ta' 200 tunnellata ġobon, in-Norveġja tiċħad id-disposizzjonijiet ta' l-ittra tagħha tal-11 ta' April 1983 fejn fiha rriservat id-dritt li tirrestrinġi l-importazzjoni ta' ċertu ġobon mill-Komunità. 2. In-Norveġja tirrikonoxxi li l-bidla fl-arranġamenti ta' l-importazzjoni għall-ġobon fil-Gżejjer Kanari mill-1 ta' Lulju 1992, li affetwaw l-esportazzjoni tradizzjonali min-Norveġja, ittieħdet totalment f'konsiderazzjoni taħt l-arranġament il-ġdid. Taħt dawn iċ-ċirkostanzi, in-Norveġja tiċħad kwalunkwe kumpens ieħor għal ġban li mhumiex koperti mill-Ftehim bejn il-Komunità u n-Norveġja ta' l-14 ta' Lulju 1986 li ġie konkluż wara l-adeżjoni ta' Spanja mal-Komunitajiet Ewropej." Sinjur, jekk jogħġbok, aċċetta l-assigurazzjoni ta' l-ogħla konsiderazzjoni tiegħi. F'isem Il-Kunsill ta' l-Unjoni Ewropea --------------------------------------------------